 KAMANDA wa Jeshi la Polisi Kanda Maalum Dar es Salaam linamshikilia mwandishi wa habari za uchunguzi, Erick Kabendera (39) kwaajili ya mahojiano kuhusiana na utata wa uraia wake, Kamanda wa Kanda hiyo, Lazaro Mambosasa amesema hayo kwenye mkutano na waandishi wa habari leo, Jumanne, jijini Dar es Salaam. VIDEO: Jeshi la Polisi lafafanua mwandishi anayedaiwa kutekwa DarAmeeleza kuwa mwandishi huyo hajatekwa kama habari zinavyozagaa bali amekamatwa baada ya kukaidi wito wa jeshi hilo wa kufika kituo cha polisi kwa ajili ya mahojiano. “Jeshi la Polisi tunapomuita mtu halafu akakaidi, sisi tunatumia mamlaka tuliyopewa kisheria kumfanya atii,” ameongeza. Kamanda Mambosasa amesema kuwa jeshi hilo linaendelea kufanya uchunguzi kwa kushirikiana na maafisa wa uhamiaji ili kuthibitisha kuwa uraia wa mwandishi huyo uko sawa.